Johannesbrødtre

Johannesbrødtre (Ceratonia siliqua) er et eviggrønt tre.

Det blir opptil 10 m høyt og har kraftig stamme og greiner. De likefinnete bladene er mørkegrønne på oversiden og lysere på undersiden. Blomstene er enten hannlige eller tvekjønnede. Blomsterknoppene dannes på stammen eller bladløse grener (kauliflori). Belgen er opptil 20 cm lang og brunfiolett når den er moden.

Johannesbrødtreet vokser på tørre, steinete steder i garrigue, maquis, skog og langs åkerkanter. Arten er karakteristisk for den termomediterrane sonen, altså de tørreste og varmeste stedene i middelhavslandene. Den vokser ofte sammen med oliven, aleppofuru og i vest dvergpalme. 

Belgene brukes til dyrefôr, men også som smakstilsetning i drikker, kaker og sjokoladeerstatning. Johannesbrødkjernemel (E410) fremstilles av frøene og er et viktig fortykningsmiddel i næringsmiddelindustrien. Frøene har svært jevn størrelse, og måleenheten karat var opprinnelig vekten til ett frø fra johannesbrødtreet.

 Litteratur 




 Eksterne lenker 


Kategori:Caesalpinioideae
Kategori:Planter formelt beskrevet i 1753
Kategori:Planter formelt beskrevet av Carl von Linné